钦定古今图书集成/明伦汇编/氏族典/第233卷 > 《苏州府志》 > 张辟彊
## 钦定古今图书集成/明伦汇编/氏族典/第233卷 > 《苏州府志》 > 张辟彊

按《汉书外戚传》：惠帝崩，太后发丧，哭而泣不下。留侯
子张辟彊为侍中，年十五，谓丞相陈平曰：“太后独有
帝，今哭而不悲，君知其解未？”陈平曰：“何解？”辟彊曰：“帝
无壮子，太后畏君等。今请拜吕台吕产为将，将兵居
南北军，及诸吕皆官居中用事，如此则太后心安，君
等幸脱祸矣。”丞相如辟彊计请之，太后说，其哭迺哀。
《吕氏》权由此起。